

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດທະນະຖາວອນ

+++++++++

​ແຂວງ​ຫລວງ​ພະ​ບາງ

**ບົດ​ບັນທຶກ**

**ການ​ດຳ​ເນີນ​ຊີວິດ​ການ​ເມືອງ ຂອງ​ໜ່ວຍ I ຂົງ​ເຂດ​ພັກ-ພະນັກງານ**

**​ແລະອົງການ​ຈັດຕັ້ງມະຫາຊົນ.**

ການ​ດຳ​ເນີນ​ຊີວິດ​ການ​ເມືອງ​ຂອງ​ໜ່ວຍ​ທີ I ​ໄດ້​ເລີ່​ມຂື້ນ​ໃນ​ຕອນ​ບ່າຍ​ຂອງ​ວັນ​ທີ 27/10/2016 ​ເວລາ 14:00 ​ໂມງ. ຢູ່​ທີ່​ຫ້ອງ​ປະຊຸມ​ແນວ​ລາວ​ສ້າງ​ຊາດ ພາຍ​ໃຕ້​ການ​ຊີ້​ນຳ​ຂອງ​ສະຫາຍ ຄຳ​ຂັນ ຈັນທະ​ວີ​ສຸກ ​ເລຂາ​ພັກ​ແຂວງ ​ເຈົ້າ​ແຂວງ​ຫລວງ​ພະ​ບາງ, ມີ​ຈຳນວນ​ພົນ​ທັງ​ໝົດ 11 ສະຫາຍ, ຍິງ 3 ສະຫາຍ. ຊຶ່ງ​ມາ​ຈາກ​ແນວ​ລາວ​ສ້າງ​ຊາດ, ສະຫະພັນ​ກຳມະບານ​ແຂວງ, ​ເມືອງ​ຫລວງ​ພະ​ບາງ, ​ເມືອງ​ຈອມ​ເພັດ, ສະຫະພັນ​ແມ່ຍິງ, ສະຫະພັນ​ນັກຮົບ​ເກົ່າ, ຊາວ​ໜຸ່ມ, ສົ່ງ​ເສີມ​ຄວາມ​ກ້າວໜ້າ​ແມ່ຍິງ, ອານຸສາ​ວະລີ, ຫ້ອງ​ວ່າການ​ແຂວງ, ການ​ຕ່າງປະ​ເທດ. ​ໃນ​ຕົວ​ຈິງ​ມີໜ້າ​ເຂົ້າຮ່ວມ 9 ສ/ຫ, ຍິງ 3 ສ/ຫ, ​ໃນ​ນີ້ຂາດ (ຫ້ອງ​ວ່າການ​ແຂວງ, ການ​ຕ່າງປະ​ເທດ). ສະ​ເພາະ​ເມືອງ​ຫລວງ​ພະ​ບາງ, ສະຫະພັນ​ແມ່ຍິງ ​ແລະ​ອານຸສາ​ວະລີ ​ແມ່ນ​ຜູ້​ຮອງ​ເຂົ້າຮ່ວມ.

ບັນຍາກາດ​ດຳ​ເນີນ​ຊີວິດ​ການ​ເມືອງ​ດີ ​ແຕ່​ລະສະ​ຫາຍ​ມາ​ຮ່ວມ​ທັນ​ໂມງ ທັນ​ເວລາ ​ແຕ່​ລະສະ​ຫາຍ ​ໄດ້​ຂຽນ​ບົດ​ສຳ​ຫຼວດຕົນ​ເອງ​ຄົບ​ຖ້ວນ​ຊັດ​ເຈນ. ຈິງ​ໃຈ​ຊ່ວຍ​ເຫຼື​ອ​ເຊິ່ງກັນ ​ແລະ​ກັນ ລາຍ​ລະອຽດ​ໄດ້​ມີ​ການຈັດຕັ້ງປະຕິບັດ​ດັ່ງ​ນີ້:

1. ​ໄດ້​ປະກອບ​ຄຳ​ເຫັນ​ສ່ອງ​ແສງ​ກ່ຽວ​ກັບ​ການ​ນຳພາ​ລວມ:

ກ. ວຽກ​ງານ​ປ້ອງ​ກັນຊາ​ດ-ປ້ອງ​ກັນ​ຄວາມ​ສະຫງົບ.

1. ສະ​ເໜີ​ຄະນະ​ພັກ, ຄະນະ​ນຳ​ໃຫ້​ມີ​ງົບປະມານ​ສຸກ​ເສີນ​ແຮ​ໄວ້ ​ເພື່ອ​ແກ້​ໄຂ​ສະພາບ​ການ​ອັນ​ຮີບ​ດ່ວນ.
2. ບັນຫາ​ຢາ​ເສບ​ຕິດ ບໍ່​ໄດ້​ເອົາ​ໃຈ​ໃສ່​ແກ້​ໄຂ, ມີ​ແຕ່​ເວົ້າ.
3. ວຽກ​ງານ​ພັດທະນາ​ເສດຖະກິດ-ສັງຄົມ.
4. ຢາກ​ໃຫ້​ຊຸກຍູ້​ບໍລິສັດ​ຜູ້​ເກັບ​ຊື້ ​ເປັນ​ເຈົ້າການ ​ເປັນ​ແບບຢ່າງ​ໃນ​ການ​ເກັບຊື້ ​ແລະ​ລະດົມ​ໃຫ້​ປູກ​ແລ້ວ​ບໍ່​ມີ​ຜູ້​ຊື້ ​ເຮັດ​ໃຫ້​ປະຊາຊົນ​ທຸກ​ຕື່ມ.
5. ຢາກ​ໃຫ້​ທະນາຄານ​ມີ​ນະ​ໂຍບາຍ ປ່ອຍ​ໃຫ້​ປະຊາຊົນ​ທີ່​ບໍ່​ມີ​ທຶນ​ເຂົ້າ​ໃນ​ການ​ຜະລິດ ຢູ່​ໃນ​ເຂດ​ບໍ່​ແມ່ນ​ເມືອງ​ທຸກ.
6. ວຽກ​ງານ​ພັກ-ພະນັກງານ ​ແລະ​ອົງການ​ຈັດຕັ້ງມະຫາຊົນ.
7. ຢາກ​ໃຫ້​ຄະນະ​ພັກ​ເອົາ​ໃຈ​ໃສ່​ຊີ້​ນຳ​ອົງການ​ຈັດຕັ້ງມະຫາຊົນ ​ເຮັດ​ແທດ​ກັບ​ຕົວ​ຈິງ​ຕື່ມ.
8. ການ​ພົວພັນ​ກັບ​ຕ່າງປະ​ເທດ ຢາກ​ໃຫ້​ມີ​ງົບ​ປະມານ​ສະ​ເພາະ ​ໃນ​ການ​ພົວພັນ, ຖ້າ​ແຂກ​ມາ​ແລ້ວ​ບໍ່​ມີ​ງົບ​ ນຳ​ໃຊ້​ແຕ່​ເງິນ​ບໍລິຫານ ​ແລ້ວ​ກໍ່​ບໍ່​ສາມາດ​ເຄື່ອນ​ໄຫວ​ຕໍ່​ອີກ.
9. ສົ່ງ​ເສີມ​ຄວາມ​ກ້າວໜ້າ​ແມ່ຍິງ.

* ຢາກ​ໃຫ້​ແຕ່ລະ​ເມືອງ​ເອົາ​ໃຈ​ໃສ່​ເສີມ​ຂະຫຍາຍ​ສິດສະ​ເໝີ​ພາບ​ຍິງ-ຊາຍ.

II. ສຳ​ຫລວດ​ບຸກຄົນ ​ແລະ ມີ​ຜູ້​ສົ່ງ​ຂ່າວ​ໃຫ້​ດັ່ງ​ນີ້:

1. ສະຫາຍ ຄຳ​ຫລ້າ ທັດສະນີ​ພອນ ກຳມະການ​ພັກ​ແຂວງ ປະທານ​ແນວ​ລາວ​ສ້າງ​ຊາດ.

* ຢາກ​ໃຫ້​ລົງ​ປັບປຸງ​ສິດ, ພາລະ​ບົດບາດ​ຂອງ​ແນວ​ຢູ່​ຂັ້ນຮາກ​ຖານ​ຕື່ມ.
* ​ເວລາ​ລົງ​ເຄື່ອນ​ໄຫວ​ໃຫ້​ເອົາ​ອົງການ​ຈັດຕັ້ງຊາວ​ໜຸ່ມ ​ແລະ ​ແມ່ຍິງ​ໄປ​ນຳ.
* ປັບປຸງ​ແບບ​ແຜນ​ວິທີ​ເຮັດ​ວຽກ​ພາຍ​ໃນ​ແນວ​ລາວ​ສ້າງ​ຊາດ.

1. ສະຫາຍ ນາງ ອຳພອນ ສີວິ​ໄລ​ສັກ ກຳມະການ​ພັກ​ແຂວງ ປະທານ​ກຳມະບານ​ແຂວງ.

* ​ເງິນກອງ​ທຶນ​ກຳມະບານ ຜູ້​ເຂົ້າກ່ອນ​ໄດ້​ໜ້ອຍ, ຜູ້​ເຂົ້າລຸນ​ໄດ້​ຫລາຍ.
* ​ໃຫ້​ກວດກາ​ເກັບ​ກູ້​ຄືນ ​ເງິນ​ກອງ​ທຶນ​ທີ່​ບຸກຄົນ​ຢືມ​ໄປ.
* ຢາກ​ໃຫ້​ມີ​ກອງ​ປະຊຸມ​ເປີດ​ເຜີຍ​ເງິນ​ກອງ​ທຶນ​ກຳມະບານ.
* ສະ​ເໜີ​ສົມທົບ​ກັນ​ຄົ້ນຄ້ວາ​ທາງ​ເຂົ້າຫ້ອງການ​ລະຫວ່າງ​ສະຫະພັນ​ກຳມະບານ ​ແລະ​ສະຫະພັນນັກຮົ​ບເກົ່າ.

1. ສະຫາຍ ຈັນ ວັນນະ​ສີ ກຳມະການ​ພັກ​ແຂວງ ​ເລຂາ​ພັກ​ເມືອງ​ຈອມ​ເພັດ.

* ສະ​ເໜີ​ໃຫ້​ຊ່ວຍ​ຊີ້​ນຳ​ບັນດາ​ອົງການ​ຈັດຕັ້ງມະຫາຊົນ ​ໄດ້​ມີ​ການ​ເຄື່ອນ​ໄຫວ.
* ຊ່ວຍ​ຊີ້​ນຳ ຊຸກຍູ້​ປະ​ເມີນ ວຽກ​ງານ 3 ດີ ຂອງ​ແມ່ຍິງ.
* ສະ​ເໜີ​ຍົກຍ້າຍ​ອານຸສາ​ວະລີ.

1. ສະຫາຍ ທອງ​ຈັນ ຈໍ​ກາ​ຊົວວ່າງ ປະທານ​ສະຫະພັນ​ນັກຮົບ​ເກົ່າ.

* ​ໃຫ້​ເອົາ​ໃຈ​ໃສ່​ສຶກສາ​ອົບຮົມ​ພະນັກງານ​ໃນ​ຫ້ອງການ​ຕື່ມ.
* ​ໃຫ້​ກຳ​ໃຫ້​ໄດ້​ນາຍ ​ແລະ​ພົນທະຫານ, ຕຳຫລວດ ທີ່​ໄດ້​ຜັກ​ຜ່ອນ ​ເພື່ອ​ຊ່ວຍ​ເປັນ​ກຳລັງ​ແຮງ ຊຸກຍູ້​ປຸກລະດົມ.

1. ສະຫາຍ ອຸ່ນ​ຄຳ ສຸວັນນະ​ພັນ ​ເລຂາ​ຊາວ​ໜຸ່ມ​ປະຊາຊົນ​ປະຕິວັດ​ລາວ.

* ​ໃຫ້​ເອົາ​ໃຈ​ໃສ່​ຊຸກຍູ້​ຂະ​ບວນການ​ຊາວ​ໜຸ່ມ, ​ເຍົາວະ​ຊົນ ​ໃຫ້​ມີ​ກິດຈະກຳຫລາຍ​ຢ່າງ ​ໃຫ້​ເຂົ້າ​ເຈົ້າຫ່າງ​ໄກ​ຈາກ​ຢາ​ເສບ​ຕິດ.
* ສ້າງ​ແຜນ​ລົງ​ສຶກສາ​ອົບຮົມ​ແນວ​ຄິດ ນັກ​ສຶກສາ​ຢູ່​ໂຮງຮຽນ​ສາມັນ.
* ສຶກສາ​ອົບຮົມ​​ໃຫ້ຊາວ​ໜຸ່ມ ​ໄປ​ອອກ​ແຮງ​ງານ​ຢູ່​ໄທ, ຢູ່​ຮ້ານ​ອາຫານ, ຄ້າຂາຍ​ຢາ​ເສບ​ຕິດ​ໃຫ້​ຫຼຸ​ດໜ້ອນ​ລົງ.
* ​ໃຫ້​ກຳ​ແໜ້ນ​ການຈັດຕັ້ງ​ຊາວ​ໜຸ່ມ ບ້ານ, ​ໂຮງຮຽນ, ສຳນັກງານ-ອົງການ ສັງ​ລວ​ມ​ໃຫ້​ໄດ້​ປະກົດ​ການ​ຫຍໍ້​ທໍ້​ມີ​ຈັກ​ກໍລະນີ ​ເພື່ອ​ຊອກ​ວິທີ​ການ​ແກ້​ໄຂ.

1. ສະຫາຍ ນາງ ບົວ​ສອນ ​ໄຊ​ຍະ​ໄຊ ຮອງ​ປະທານ​ສະຫະພັນ​ແມ່ຍິງ​ແຂວງ.

* ​ເອົາ​ໃຈ​ໃສ່​ຄຸ້ມ​ຄອງ​ແມ່ຍິງ​ໃຫ້​ເປັນ​ແບບ​ເປັນ​ຢ່າງ​ຕື່ມ.
* ​ເອົາ​ໃຈ​ໃສ່ສຶກສາ​ອົບຮົມ​ແມ່ຍິງ​ໃຫ້​ເຄົາລົບ​ນັບຖື ຮີດຄອງ​ປະ​ເພນີ, ວັດທະນະທຳ​ຂອງ​ຊາດ​ລາວ, ການ​ນຸ່ງ​​ໂສ້ງ​ຂາ​ສັ້ນ​ເລາະ​ໄປ​ຕາມ​ສາທາລະນະ.

1. ສະຫາຍ ນາງ ວັນ​ດີ ສີ​ສຸພັນ ຫົວໜ້າ​ກອງ​ເລຂາ​ສົ່ງ​ເສີມ​ຄວາມ​ກ້າວໜ້າ​ແມ່ຍິງ.

- ຢາກ​ໃຫ້​ອະທິບາຍ​ແຈ້ງ​ຕໍ່​ແມ່ຍິງ ກ່ຽວ​ກັບ​ຄວາມ​ສະ​ເໝີ​ພາບ​ລະຫວ່າງ​ຍິງ-ຊາຍ ຍ້ອນ​ວ່າ​ຜູ້ຍິງ​ໄປ​ນຳ​ໃຊ້​ໃນ​ທາງ​ທີ່​ຜິດ.

​- ​​ໃຫ້ອົດທົນ​ທຸ່ນ​ທ່ຽງປະຕິບັດ​ຕາມ​ແນວທາງ​ຂອງ​ພັກ.

8. ສະຫາຍ ສຳ​ນານ ສົນ​ທະນີ ຮອງ​ເລຂາພັກ​ເມື​ອງຫລວງ​ພະ​ບາງ.

- ຊັບຊ້ອນ​ບ່ອນ​ເຮັດ​ວຽກ​ຂອງ​ຫ້ອງການ​ຊາວ​ໜຸ່ມ.

- ມີ​ກິດຈະກຳ​ຕ່າງໆ ຢາກ​ໃຫ້​ມີ​ຂະ​ບວນການ​ຂອງ​ຊາວ​ໜຸ່ມ​ປະກອບ.

- ທາງ 4 ​ແຍກ​ຄວນ​ໃຊ້​ໄຟ​ແດງ​ບໍ່, ທາງ​ເທດສະບານ​ກໍ່​ຍັງ​ມີຂຸມ​ໃຫຍ່.

- ຂົວ​ນ້ຳ​ຄານ​ເກົ່າ ຖ້າ​ລົດ​ໃຫຍ່​ບໍ່​ເຂົ້າ ຢາກ​ໃຫ້​ປູ​ໄມ້​ທາງ​ຂວາງ ມັນ​ຈະ​ບໍ່​ມື່ນ.

- ຊ່ວຍ​ສຶກສາ​ອົບຮົມ​ການ​ເມືອງ​ແນວ​ຄິດ, ສ້າງ​ບຸກຄະ​ລະ​ກອນ ໃຫ້​ແກ່​ສະຫະພັນ​

ແມ່ຍິງ​ເມືອງ​ໃນ​ຕໍ່ໜ້າ.

- ການ​ເກັບ​ເງິນ​ຂີ້​ເຫຍື້ອ ( ຂີ້​ເຫຍື້ອ​ຫລາຍ​ໄລ່​ເອົາ​ເງິນ​ເພີ້​ມ ). 3-4 ​ເດືອນຈຶ່ງ​ເກັບ​ເງິນ.

- ການ​ຂາຍ​ເອກະສານ​ຍົກຍ້າຍ​ຢູ່​ພາຍ​ໃນ​ເມືອງ, ​ເອກະສານ​ແຕ່ງດອງ 250.000 ກີບ.

- ​ໃຫ້​ເມືອງ​ຊ່ວຍ​ຊີ້​ນຳ​ການ​ຫາ​ກິນ​ຕາມ​ລ້ອງ​ນ້ຳຂອງ ລະຫວ່າງ​ບ້ານ​ປາກ​ຊີ ​ແລະ ​ເມືອງ​ຂາຍ.

9. ສະຫາຍ ອາລົມຈັນ ຫົງ​ມາ​ໄລ​ຈັນ ຮອງ​ອານຸສາ​ວະລີ​ແຂ​ວງ.

- ​ໃຫ້​ເພີ້​ມຄວາມ​ສາມັກຄີ​ພາຍ​ໃນ​ໃຫ້​ດີ​ຕື່ມ.

- ປັບປຸງ​ຄືນ​ແນວ​ຄິດ​ໃຈ​ຮ້ອນ ​ເພື່ອ​ບໍ່​ໃຫ້​ມີ​ການ​ປະ​ທະ​ກັບ​ໜ້າ​ທີ່​ວຽກ​ງານ.

- ການ​ເຂົ້າຮ່ວມ​ຟັງ​ປາຖະ​ກາ​ຖາ ຄ້າຍ​ວັນ​ເກີດ​ທ່ານ​ຜູ້ນຳ​ຕ່າງໆ ຢາກ​ໃຫ້​ນັກຮຽນ​ເຂົ້າ

ຮ່ວມ​ນຳ.

- ຮູບ​ແບບການ​ໄຫວ້​ອາ​ໄລ, ຄຳ​ສະດຸດ​ດີ ​ເປັນຄັ້ງດຽວ ​ແລ້ວ​ໃຫ້​ແຕ່​​ລະ​ຄະນະ​ເຂົ້າ​ໄປ​

ໄຫ້​ວ.

**III. ຂໍ້​ສະ​ເໜີ:**

ປະກົດ​ມີ​ກິດຈະກຳ​ໃໝ່ ສະ​ເໜີ​ພາກສ່ວນ​ກ່ຽວຂ້ອງ​ລົງ​ກວດກາ​ຄືນ​ຕື່ມ​ເຊັ່ນ:

+ ຮ້ານ​ສັກ​ເມິ​ກ, ສັກ​ລາຍ.

+ ​ໂຮງຮຽນ​ຜິດ​ກົດໝາຍ( ຮ້ານ​ກາລີ)

+ ຈີນ​ມາ​ເອົາ​ເມຍ​ຄົນ​ລາວ, ຄ່າ​ແຕ່ງ 50.000.000 ກີບ.

ຫລວງ​ພະ​ບາງ, ລົງ​ວັນ​ທີ 28/10/2016 **ຜູ້​ບັນທຶກ**